**Vello Saare nimelise turismitunnustuse statuut**

***1. Eesmärk***

Vello Saare nimelise turismitunnustuse eesmärk on innustada Lõuna-Eesti turismimaastikul tegutsevaid isikuid, organisatsioone ja ettevõtteid, kes on suutnud oma innovaatiliste ideede ja teenustega rikastada piirkonna turismivõimalusi. Tunnustus on loodud mälestamaks Vello Saare panust, kes toetas ja soosis terviseturismi ja uute algatuste näol turismisektori arengut Lõuna-Eestis, aidates mitmekesistada ja arendada piirkonna turismimaastikku.

***2. Tunnustuse sihtrühm***

Tunnustuse kandidaadiks on oodatud kõik Lõuna-Eesti turismisektoris tegutsevad isikud, organisatsioonid, sealhulgas kohalikud omavalitsused ja asutused, kes on:

* Panustanud tervise- ja heaoluturismi arengusse piirkonnas.
* Silma paistnud uuenduslike lahenduste, teenuste  või toodetega.
* On aktiivselt panustanud piirkonna turismimaastiku rikastamisse, pakkudes unikaalseid elamusi, tooteid või teenuseid.
* On kohandunud ja reageerinud kiiresti muutuvale turismituru keskkonnale, tuues kaasa värskeid ideid ja energiat.

***3. Kategooria ja hindamiskriteeriumid***

Tunnustus antakse välja kategoorias:

**Uus turismiarendus Lõuna-Eestis** – tunnustatakse ettevõtjat või ettevõtet, kes on lühikese aja jooksul oma tegevusega rikastanud piirkonna turismimajandust, pakkunud uusi elamusi ja olnud eeskujuks teistele alustavatele ettevõtjatele.

Hindamiskriteeriumid:

* **Innovatsioon ja loovus** – kuivõrd pakutavad teenused, tooted või lähenemised eristuvad turul ning loovad uusi võimalusi turistide jaoks.
* **Kohalik mõju** – ettevõtte oskus kasutada nutikalt kohalikku/kogukondlikku ressurssi või kaasata ettevõtmisse kohalikku kogukonda
* **Jätkusuutlikkus** – ettevõtte võime jätkusuutlikult areneda ja pakkuda pikaajalist väärtust.
* **Mõju inimeste tervisele ja heaolule** – kuivõrd pakutavad teenused, tooted või lähenemised toetavad inimeste füüsilist ja vaimset tervist ning edendavad tervislikke eluviise.

***4. Tunnustusele kandideerimine***

Tunnustusele kandideerimiseks tuleb esitada taotlus, mis sisaldab järgmist:

* Kandidaadi nimi ja kontaktandmed.
* Esitatava teenuse, toote või lähenemise lühikirjeldus ning ülevaade tegevusest turismisektoris.
* Kandidaadi tegevuse uuenduslikkuse ja piirkonna arengusse panustamise kirjeldus vastavalt etteantud kriteeriumitele perioodil 01.01.2023-31.08.2024.
* Lisadokumendid (nt fotod, meediakajastused, projektide tutvustused), mis illustreerivad kandidaadi saavutusi.

***5. Tunnustuse määramine***

Tunnustuse määrab žürii koosseisus: Imre Liivago ja Anneli Ilves (Värska Sanatoorium), Kanni Kallastu ja Anzelika Gomozova (Lõuna-Eesti Turismiklaster), Tiit Toots (Võrumaa Arenduskeskus), Lennart Liba (Põlvamaa Arenduskeskus) ja Aive Tamm (Jõgevamaa Arendus- ja Ettevõtluskeskus).

Žürii hindab kandidaate vastavalt esitatud kriteeriumidele, pöörates erilist tähelepanu ettevõtte pakutava teenuse, toote või lähenemise mõjule inimeste tervisele ja heaolule.

***6. Tunnustuse väljaandmine***

Vello Saare nimeline turismitunnustus antakse välja kord aastas Lõuna-Eesti turismikonverentsi raames.

***7. Tähtaeg***

Tunnustusele kandidaatide esitamise tähtaeg on 18. oktoober. Taotlused tuleb esitada [***etteantud vormil***](https://docs.google.com/forms/d/e/1FAIpQLSc4pzCYiy7IOmSFC8GD6XZA607r1HZ139xr_2qsxM0o7ejFxQ/viewform)

***8. Täpsem info ja lisadokumentide esitamine:*** [info@visitsouthestonia.com](mailto:anu.toom@visitsouthestonia.com)